cyanic-selkie/wikianc huggingface dataset:
Freia
Eruditas ia debata si Freia e la diva Frigg ia orijina de un diva singular comun entre la popla germanica; ia lia el a la valkyrias (la elejores de la matada en gera); e ia analise sua relata a otra divas e persones en mitolojia germanica, incluinte la tre veses ardeda e tre veses renaseda Gullveig/Heiðr, la divas Gefjon, Skaði, Þorgerðr Hölgabrúðr e Irpa, Menglöð, e la "Isis" de la suebi en la sentenio prima ce. La nom Freia ia apare en multe nomes de locas en Scandinavia, ma ia es reponeda par la nom de la virjin Maria en la prosede de cristiani. Scandinavianes ia continua reconose Freia como un figur supranatural en la sentenio 19, e el ia inspira multe obras de arte.
Troia
Troia (en elinica: Τροία o Τροίας) es un site en Anatolia do la gera de Troia ia aveni.
La familia real troian ia es fundida par Eletra e Zeus, padres de Dardano, ci ia crusa asta Anatolia de Samotracia, do ia conose a Teucro. Dardano ia sposi Batiea, fia de Teucro e ia fundi Dardania, a pos governada par Eneas. Pos la mori de Dardano, la rena pasa a se neta Tros. Zeus ia fura sua fio Ganimede, par causa de sua belia. Ilo, otra fio de Tros, ia fundi Ilion e demanda a Zeus un sinia. El ia trova un sculta conoseda como Paladio. Un oraculo ia dise ce si la Paladio ia permane en la site, lo ta es nonconcistable. Pos Ilo ia construi la templo de Atenea en sua site, en la mesma loca do ia cade.
Troia homeral
En la Iliada, la aceanes ia construi sua campa prosima a la nase de la Rio Scamandro, do los ia ariva con sua barcos. La site de Troia ia es sur un colina, pasante la Rio Scamandro, do las batalias de la Gera de Troia ia aveni. La loca de la site antica es 5 cilometres de la costa oji, ma 3000 anios aa la nase de la Scamandro ia es plu prosima a la site, descargante en un baia grande cual ia forma un porto natural, cual ia es plenida materia aluvial. Descovres jeolojial resente ia permete identifia la linia de costa troian antica, e la resultas confirma la esatia de la jeografia homeral de Troia.
Microbioterio
La Microbioterio es un ordina de mamales ce inclui sola un spesie, la colocolo o "simieta de la montes." Un marsupial, el es trovada sola en la Andes, do el es la sola insetivore.
Nepal
Nepal (ofisial la Republica Democrata de Nepal) es un pais sin costa en Himalaia sentral, en Asia. Lo es divideda en 7 statos, 75 distritos e 744 unias local. Lo ave 26,4 milion abitores e es la pais 93 de la plu grandes par area (147 181 cilometres cuadrida). Bordante Jonguo en la norde e Barat en la sude, este e ueste, lo es la pais himalaian la plu grande. Lo no borda Bangladex, cual es locada a sola 27 cilometres de sua punto sude-este. Lo ance no borda Druciul, car la stato barati Sikkim es locada a entre.
Misa de Trento
La Misa de Trento, ance conoseda como Usus Antiquior e Forma Estracomun de la Rituo Roman, es la Misa de Rituo Roman cual apare en la editas tipal de la Misal Roman publicida de 1570 a 1962. Lo es selebrada en latina eglesal e ia es la liturjial de misa plu estendeda en la mundo asta la introdui de la Misa de Paulo 6 en 1969. La edita de 1962 es la testo autorida plu resente, ance conoseda como Misal de San Joan 23 nomida per Pape Joan (santida) ci ia promove lo.
Nepal
Nepal ave un jeografia diversa, incluinte planos fertil, colinas forestosa sualpan, e oto de la des montes la plu alta de mundo, incluinte Everest, la punto la plu alta sur la Tera. Catmandu es la capital e site la plu grande. Nepal es un nasion multietnical de cual nepali es sua lingua ofisial.
La ramo himalaian de la Via de Seda antica ia es dominada par la comersiores de la vale. La rejion ia developa arte e arciteta tradisional distinguida. En la sentenio 18, la Rena Gorkha ia ateni la uni de Nepal. La dinastia Shah ia institui la Rena de Nepal e ia formi plu tarda un alia con la Impero Brites, su sua dinastia Rana de xefes. La pais ia es nunca colonida, ma ia funsiona como un stato cuxininte entre Jonguo Imperal e Barat Colonial.
En la sentenio 20, Nepal ia fini sua isoli e ia crea lias forte con potias rejional. Democratia parlamental ia es introduida en 1951, ma ia es suspendeda a du veses par monarcas nepali en 1960 e 2005. La Gera Interna Nepali ia resulta la proclama de un republica en 2008, fininte la rena de la monarcia indu final de mundo.
Nepal moderna es un republica parlamental secular federal. Lo ave sete statos. Lo es un nasion developante, lutante de la cambia de un monarcia a un republica, e ance sufrinte de niveles alta de famia e povria. An con esta defias, Nepal fa un progresa constante, e la governa ia declara sua intende de leva la nasion de la grado de pais la min developada ante 2022. Nepal ave ance la capasia vasta de jenera enerjia idraulical per esporta.
Loglan
Loglan es un lingua construida, desiniada orijinal per rexerca linguistica de la ipotesa de Sapir-Whorf. Lo ia es developada par Dr James Cooke Brown comensante en 1955, con la gol de crea un lingua tan diferente de la linguas natural ce un person ci aprende lo ta pensa en un modo diferente de normal si la ipotesa ta es vera. Loglan es la prima de linguas conoseda como linguas lojical, un grupo cual inclui lojban e ceqli.
Brown funda la Instituto de Loglan per developa la lingua. Cuando otras ia comensa esperimente con la lingua, Brown ia aplica restrinjes a la usa de la nom. Esta ata ia condui a la crea de un varia, lojban, cual no ave esta restrinjes.
Brown ia intende ce loglan ta es neutra regardante cultur, e ia restrinje la cuantia de categorias linguistica a la minima. Per esemplo, la categorias de verbos, nomes, e ajetivos es incluida en un categoria, nomida predicas. Plu, el intende ce la lingua ta es tota coerente e sin ambiguas.
La gramatica es derivada de logica de predicas, cual esplica la nom, un corti de "lingua lojica". Cada predica ave un strutur de partisipantes, cual pote es variables. Per esemplo, "vedma" es la predica per "vende". Ma "vedma" inclui la idea de cuatro partisipantes: la sujeto (la vendor), la ojeto (la cosa), la ojeto de "a" (la compror), e la ojeto de "per" (la costa). Donce, on pote dise "da vedma de di do", con "da", "de", "di", e "do" como pronomes per la vendor, la cosa, la compror, e la costa. En elefen, on pote posible tradui esta par "el vende lo a el per alga costa."
An si loglan es difisil per aprende e usa, multe persones tra la mundo ia atenta lo, e la varia lojban ia deveni multe poplal. Loglan ia es presentada en alga libros de imajina siensal, como "The moon is a harsh mistress" e "The number of the beast", ambos par Robert A. Heinlein, "Love me tomorrow" (1978) par Robert Rimmer, e "The troika incident" (1970) par Brown se mesma.
Dansce (lingua)
Dansce es un lingua germanica norde, un sugrupo de la ramo germanica de la linguas indo-european. Como svensce, lo desende de la grupo de dialetos nomida nordica este. norsce, islansce e faroisce parteni a la grupo nordica ueste. Dansce es parlada par sirca 6 milion persones, xef en Danmarc.
En ajunta a otra linguas germanica norde, dansce desende de la nordica antica, la lingua comun de la poplas germanica ci ia abita en Scandinavia en la Era Vicing.
Un esemplo:
Vor Fader, du som er i Himlene! Helliget vorde dit navn; komme dit rige; ske din vilje på jorden, som den sker i Himmelen; giv os i dag vort daglige brød; og forlad os vor skyld, som også vi forlader vore skyldnere; og led os ikke ind i fristelse; men fri os fra det onde; thi dit er Riget og magten og æren i evighed! Amen.
Zeus
197px|right Zeus es la dio de la sielo e la tona, ci governa como re de la dios en la Monte Olimpo. Sua nom es conaseda con la elemento prima de sua corespondente roman Jupiter. Sua mitolojias e potias es simil, an no identica, a aceles dios indoeuropean como Indra, Jupiter, Percunas, Perun, Tor e Odin.
Valkyria
En mitolojia norsce, un valkyria (de norsce vea valkyrja, "elejor de la matada") es un de un grupo de figures fema ci eleje los ci pote mori en batalia e los ci pote vive. Elejente entre dui de los ci mori (la otra dui vada a la campo Folkvangr de la diva Freia), la valkyrias prende sua elejeda a la salon de la matada, Valhala, renada par la dio Odin. Ala, la gerores morida deveni einherjar (norsce vea per gerores singular). Cuando la einherjares no es preparante per la avenis de Ragnarok (la batalia grande a la fini de la mundo), la valkyrias furni idromel a los. Valkyrias ance apare como amores de eroes e otra mortales, do los es a veses descriveda como fias real, a veses acompaniada par corvones, e a veses liada a sinies o cavalos.
La Sifra de Vinci (filma)
La Coda da Vinci (da Vintxi) es un filma fundida sur la novela bonvendeda La Coda da Vinci scriveda par Dan Brown. Lo ia es prevideda en la note de mostra prima su la Festival de Filma en Cannes, a 17 maio 2006.
Catolicisme tradisionaliste
Catolicisme tradisionaliste es un promove cual favore la restora de multe o tota la costumes, tradisiones, formas liturjial, dedica publica e privata e presentas de la ensenia de la Eglesa Catolica ante la Consilio Vatican Du (1962-65). Lo es a asosiada con un teni a Misa de Rituo Roman ante 1970, refereda como la misa tradisional latina.
La Sifra de Vinci (filma)
Per sua comprendes controversa e naral de la istoria de cristianisme, e la libro e la filma de La Coda da Vinci ia es criticada per la Eglesa Catolicisme Roman. Ance alga bispos ia recomenda forte ce sua membros boicota la filma. Multe mostras prima ia es acompaniada par protestores estra la sinemas, e la revisas prima ia es miscada. Ma en la fini de semana de sua mostra prima, la filma ia ave un mostra grande, sola min grande en numeros de vidores comparada a la mostra prima de la filma Presenta II de Gera de Stelas: Retalia de la Sith.
Catolicisme tradisionaliste
La catolicas tradisional ia es turbada par la cambias liturjial de la Consilio Vatican Du, razonante ce lo nudi la liturjia de sua santia e fa lo tro protestante, diminuinte la fida en la Presentia Real de Cristo en la Eucaristia. Multe ance ia oposa la ensenias sosial donada par la Eglesa en e pos la Consilio, spesial la de ecumenisme, clamante ce esta nebli la linias entre catolicisme e otra relijios.
La Sifra de Vinci (filma)
Soma
La filma segue un profesor de simbolojia, Robert Langdon, de cuando on demanda ce el visita la sena de un asasina asustante en la Louvre. Langdon e un criptografiste joven franses, Sofie Neveu, atenta comprende la mesaje ala lasada par la vitim, sur la manteni de un secreta tenida tra dumil anios, consernante Jesus e Maria Magdalena, cual ta pote cambia profonda la cristianisme.
Catolicisme tradisionaliste
Sirca 1% de persones ci identifia como catolica clama es "tradisionaliste", ma la numero de catolicas praticante ci considera se "tradisional" pote es tan alta como 11%. La plu majoria de catolicas tradisional regarda la rituos santa nova e la Papes pos la Consilio Vatican Du como valida, e atende misas tradisional ofreda par la pretes bispal, la Instituida de Cristo Re e Arciprete (ICRSS), FSSP o SSPX. Alga atende la Misa como revisada en 1969, refereda como la Misa de Ordina Nova, si la misa tradisional latina no es disponable per los, an si los regarda lo como inferior, otras refusa atende la Misa de Ordina Nova, an si no ave misa tradisional latina.
La Sifra de Vinci (filma)
La nara
A la mesma tempo, la simbolojiste american Robert Langdon es en Paris per presenta un leson sur Simboles e la Fema Santa. El es contatada par la Interpol franses, e clamada a la Louvre per vide la sena crimal. Ala, el descovre ce Sauniere morinte ia crea un mostra complicada (como un desinia de Leonardo da Vinci) usante inca de lus ultravioleta, sua sangue e sua corpo. Capitan Bezu Fasce demanda a Langdon per comprende la sena enigmosa.
Sofie Neveau, la criptolojiste franses, es ance contatada par la polis. El informa discreta a Langdon ce el es en danjer, e el debe vade pronto sin causa suspeta. Langdon, confusada, vade a la saleta privata do el rencontra Sofie ci esplica a el ce capitan Fasce ia sutrae un linia ("PS trova Robert Langdon") de la scrive de Sauniere en inca de lus ultravioleta cual pare criminali Langdon, e el esplica ce Fasce crede ce Langdon es la mator.
Sofie crede ance ce Sauniere asasinada, ci ia es la avo de Sofie, ia vole dona a el un mesaje sifrida e ia vole junta el a Langdon per aida el a fesuri la coda. Los debe solve du misterios: Cual es la secreta protejeda par Sauniere cual ia culmina par sua mori? Ci es la jenio ci ia fa la asasina?
La duple susede crea alga tempo par destrae la polisiores franses. Los esplora la Louvre do los trova plu mesajes anagramida par Sauniere. Multe de esta mesajes pare relatada con la arte de Leonardo da Vinci. Ultima, la artes e rompetestas dirije los a trova un clave decorada con un adirije enscriveda a sua lado.
Los evade la Louvre, aora criminales xercada, e vade a la Banco de Zurich en Paris como la clave dirije. Ala los descovre ce Sauniere ia ave un caxa secur cual nesesa un codigo de 10 dijitos per abri lo. Esta esije prima ce los resolve otra rompetestas en la artes de Leonardo, incluinte la Mona Lisa e La Come de la Sera Ultima.
La comprende de mesajes ascondeda en la artes es relatada a la consepi de la Fema Santa. Los debe solve la misterio par solve un seri de rompetestas, anagrames e combinas de numeros. La informa es liada con la loca posible de la Calix Santa, la sosias misteriosa de Monceria de Sion e Cavalores de Temple. Ance Opus Dei, la organiza catolica, es envolveda.
Los susede, e la caxa a la banco en Paris es abrida. La caxa conteni un sifrador; un macineta cual pote es aliniada en multe modos, como la rompetesta cubo de Rubic. La macineta debe spele un parola secreta de 5 leteras per abri la mesaje contenida. Lo debe no es forsada, car la mesaje ta es destruida.
Secretas
Lo pare, seguente la nara, ce la secretas de la Calix Santa, ascondeda e gardada par la Monceria de Sion, es la seguentes:
Rio Nijer
La Rio Nijer es la rio xef de Africa ueste, estendente sirca 4180 km. Sua basin es sirca 2,117,700 km2 en area. La fonte es en la Montanias de Gine en Gine sude-este. Lo core en un cresente tra Mali, Nijer, a la borda con Benin, e alora tra Nijeria, abrinte tra un delta enorme nomida la Delta Nijer (o la Rios Olio) a la Golfo de Gine en la Mar Atlantica. La Rio Nijer es la rio tre en longia en Africa, suprapasada sola par la Rio Nilo e la Rio Congo. Sur afluente xef es la Rio Benue. Ance notable es sua Delta Nijer Interna, un largi de a rio en a forma de un delta, con multe isolas. Lo es la resulta de la fato ce la rio ia es orijinal du rios separada, con la parta alta descargante en un lago, aora seca, en la deserto norde-este de Timbuctu, e la parte basa comensante sude de Timbuctu e corente a Nijeria e la Atlantica.
Mar Norde
La Mar Norde (o Mare Germanicum en latina) es un parte de la Mar Atlantica situada entre Britan, Scandinavia, Deutxland, Nederland, Beljia, e Frans. Lo es supra la plano continental european e juntada a la Mar Atlantica par la Manga en la sude e la Mar Norsce en la norde. Lo es plu ca 970 km en longia e 580 km en largia, con un area de sirca 570,000 km2.
La Mar Norde ia es, per un tempo longa, la loca de vias de comersia maral, e ance un area per pexa comersial sinifiante. Lo es un area popular per recrea e turisme en la paises bordante e es plu resente un fonte rica de recurso de enerjia, incluinte combustables de fosil, enerjia de venta, e enerjia de ondas.
En istoria, la Mar Norde ia jua un rol major en la politica e ativias militar, spesial en Europa norde. Lo ia es la sentro de la potia de la vicinges. Pos los, la Alia de Hansa, Nederland, e Britan ia atenta domina la Mar Norde e donce la entra a la mercatos e recursos de la mundo. Como la sola entra a la mar per Deutxland, la mar ia es importante en Gera Mundal 1, Gera Mundal 2, la Gera Fria, e oji.
La costa de la Mar Norde presente un diversia de cualias jeolojial e jeografial. En la norde, fiordos profunda e falses alta marca la costas de Noria e Scotland. En la sude, la costa es composada xef de plaias arenosa e pantanas larga. Car la area ave un popla densa, industria major, e usa de la mar e tera prosima, la mar ia ave problemes ambiental cual ia afeta la ecosistemes de la mar. Problemes como suprapexa, dejeta industrial e cultival, draga, etc, ia resulta en un cuantia de atentas per preveni la degrada de la mar, an cuando ancora usante la mar per suporta la economia de la area.
Dari
Lo es scriveda en la forma farsi de la scrive arabi.
Lo es un lingua indoeuropean.
Educa
Educa es la prosede de instrui sabia, capasia, valuas, credes, e abituas. Metodos inclui naras, discutes, lesones, e rexerca. Educa aveni tipal su la gida de enseniores, ma aprendores pote ance instrui se mesma. Educa pote aveni en locas formal o nonformal e cualce esperia cual ave un efeto sur la modo en cual on pensa, senti, o ata pote es videda como educa. La metodos de educa es nomida pedagojia.
Educa formal es comun divideda en niveles como prescola, scola prima, scola media, e scola alta (universia o stajia). La direto per educa ia es reconoseda par alga governas e la Nasiones Unida. En la plu de locas, alga educa es obligante.
Kurow
thumb|Kurów Kurow (Kurów [ˈkuruf]) es un vileta en Polsca sude-este, entre Pulawy e Lublin, a la Rio Kurówka. Lo es la capital de un gmina (comunia legal) nomada Gmina Kurów, en la provinsia de Lublin. La vileta ave 2804 persones (en 2007).
Educa
Istoria
Educa ia comensa en preistoria, con adultas instrui la jovenes en la sabia e capasias regardada como nesesada en sua sosia. En sosias prealfabetiste, esta es atenida par parla e imita. Nara ia pasa sabia, valuas, e capasia de un jenera a la seguente. Cuando cultures ia comensa estende sua sabia ultra lo cual pote es aprendeda par imita, educa formal ia developa. Scolas ia esiste en Egipte a la eda de la Rena Media.
Kurow
Kurow ia es fundada en 1185. A alga tempo entre 1431 e 1442, on ia dona a la vileta la diretos de la site, diretos fundada en la Lege de Magdeburg. Como un vila privata, lo ia es la sentro per comersa de comedas de la area ambiente. Alga fabricerias de pelo e cuoro ia es ance ala. En la sententio 16, Kurow ia es un de la sentros de Calvinisme, car multe persones de la Frates Polsce veni de ala. A 1660, la plu de la abitantes ia converti a arianisme.
Educa
Istoria
En Xina, Kongzi (o Confuzi, 551–479 aec) de la stato de Lu, ia es la filosofiste la plu influente de la pais. Sua vista de educa continua influe la sosias de Xina e visinas como Corea, Japan, e Vietnam. Kongzi ia colie disiplos e ia xerca sin susede per un renor ci ta adota sua ideales per bon governa. Ma sua Conversas ia es recordada par sua seguores e ia continua influe educa en Asia este a la eda moderna.
Kurow
Pos 1660, la istoria de la vila ia es partida con la otra partes de la area. En 1795, pos la parti tre de Polsca, Kurow ia es ajuntada a Osteraic. En 1809, lo ia deveni un parte de la Duxia de Warsawa. En 1815, el deveni parte de la Renia de Polsca. En la Revolta de Novembre, un batalia minor, la Batalia de Kurow, aveni, en cual la militaria polsce su la comanda de Jeneral Józef Dwernicki ia defeta la armada rusce. En 1870, en la Revolta de Janero, la vila ia perde final se carta, ce lo no ia retrae. De 1918, Kurow ia deveni denova un parte de Polsca.
Educa
Istoria
Plato ia fundi la Academia en Atina, la prima institui de educa alta en Europa. La site de Alexandria en Egipte, instituida en 330 aec, ia deveni la sentro nova pos Atina. Ala, la Biblioteca grande de Alexandria ia es construida en la sentenio tre aec. Sivilia european ta sufri un colasa de alfabetisme e organiza pos la cade de la Impero Roman en 476 ec.
Kurow
A 9 setembre 1939, en la Gera de Defende de Polsca, cual es la nom en Polsca per la comensa de Gera Mundal 2, la vila ia es bombada multe par la Luftwaffe de Deutxland. Entre la ojetos destruida ia es un ospital nonmilitar (marcada par cruses roja), do multe vitimas ia mori. En Gera Mundal 2, Deutxland ia funda du campos de labora sclaval en la vila. En 1942, un geto minor ia es fundada. An tal, la plu de la polsces ci ia es prisonada en Kurow ia evade e ia junta se a grupos de la Armada Nasional cual ia es operante en la forestas prosima.
Educa
Istoria
Pos la cade de Roma, la Eglesa Catolica ia deveni la conservante solitar de eruditia en Europa ueste. La eglesa ia institui scolas de catedrales en la Edas Medieval temprana como sentros de educa avansada. Alga de esta instituis ia evolui ultima a universias medieval e la jenitores de multe de la universias moderne de Europa. En la Eda Medieval plu tarde, la Catedral de Chartres (pr "xartre") ia opera sua scola famosa e influente. Fundida en 1088, la Universia de Bologna (pr "bolonia") ia es la universia prima e la universia continuante operante la plu vea.
Ance en la Eda Medieval, siensa e matermatica ia flori su la Califia Muslim cual ia es instituida tra Asia sude-ueste e Africa norde. La reteni de la avansas elinica e roman par la sivilia muslim ta aida multe la reveni a sivilia avansada en Europa e ultima en la mundo intera.
La Renase en Europa ia trae un eda nova de labora siensal e inteletal e la reconose de la sivilias elinica e roman. Sirca 1450, Johannes Gutenberg ia developa la primador, cual ia permete ce obras de leteratur ta sperde plu rapida. La eda de imperos european ia vide ideas european de filosofia, relijio, artes, e siensas estendente tra la mundo.
Eruditas e misionores ia reveni con ideas nova de otra sivilias. La misiones de la Jesuita a Xina, per esemplo, ia ave un rol sinifiante en la transmete de siensa e cultur entre Xina e Europa, traduinte obras european como la Elementos par Euclid per eruditas xines e la Discutes par Kongzi per eruditas european. La Lumina ia vide la emerji de un vista plu secular de educa en Europa.
En la plu de nasiones oji, educa de tempo plen es obligada per tota enfantes. La resulta de esta, combinada con la crese de cuantia de popla, UNESCO ia calcula ce, en la 30 anios seguente, plu persones ta reseta educa formal ca en tota la istoria de umania asta aora.
Educa formal
Educa formal aveni en un ambiente struturida de cual la intende clar es la instrui de studentes. Tipal, educa formal aveni en scolas con salas de clase de studiantes multiple, aprendente con lunlotra e con un ensenior capas e validida de la sujeto.
Prescolas furni educa de edas sirca tre a sete, dependente de la nasion, cuando la enfantes ta entra educa prima. Estas es ance conoseda como "salas de enfantes" o "jardines de enfantes".
Educa prima es composada de la prima sinco a sete anios de educa formal e struturida, comensante a la eda de sinco o ses, an si esta varia entre nasiones. Global, sirca 89% de enfantes de eda ses a des-du es enscriveda en educa prima, e esta proportio es cresente.
En a plu de sistemes moderne de educa en la mundo, educa media es composada de la educa formal cual aveni en adolese. Lo es marcada par un cambia de la educa prima obligada e completa de enfantes, a la educa plu elejable e nonobligada e educa alta (pd a universias) per adultes. Lo es refereda como scolas alta o liseos.
Educa alta es la nivel de educa cual es min obligada e plu libre. Esta inclui educa pregraduada e educa posgraduada, e ance inclui educa tecnical. Universias furni xef la educa alta. Persones ci completi la clases identifiada par la universia reseta jeneral documentos de autentica o diplomas, incluinte la diploma laural, la diploma mestral, e la diploma dotoral.
Istoria de Suomi
La loca cual oji es conoseda como Suomi ia es colonida pos la ultima eda glasial, cual ia fini en 9000 aec. La plu de la rejion ia parteni a la Rena de Sveria de la sentenio 13 a 1809, cuando la plu de la rejiones con parlores de suomi ia es sededa a la Impero Rusce (escluinte la locas de Sveria norde moderna, do alga dialetos de Suomi es parlada), e esta rejion ia deveni la Duxia Grande de Suomi. La relijio luteran ia domina. La nasionalisme suomi ia emerji, sentrida en tradisiones cultural suomi, incluinte la musica e la testos relatada a lo. La famion desastrosa de 1866–68 ia es segueda par un regula economial e migra estendosa.
Tsalagi
Tsalagi (ᏣᎳᎩ; cherokee en engles; cheroqui en espaniol) es un lingua de un popla american orijinal. Lo es la sola membro de la grupo de linguas sude irocuoi. Lo es scriveda con un silabario de 85 sinias, desiniada par la tsalagi Sequoya (ᏍᏏᏉᏯ) en 1821. Vide la alfabeta tsalagi.
Seguente la libro "Native American History for Dummies" (Istoria de la americanes orijinal per la stupidas), la popla es entre 200 000 e 300 000. Si lo es plu ca 200 000, la nasion Tsalagi es la nasion la plu grande de americanes orijinal en la SUA. Numero du es la dines.
Universo
La modeles siensa la plu temprana de la universo ia es developada par filosofistes antica de Elas e India e ia es jeosentral, con Tera a la sentro de la universo. Tra la sentenios, oservas plu esata causa ce Nicolaus Copernicus ia developa la model eliosentral con la Sol a la sentro de la sistem solal. En developante la lege de gravita universal, Isaac Newton ia continua la obras de Copernicus e la oservas par Tycho Brahe e la leges de move de planetas de Johannes Kepler.
La bonis de modos de oserva ia condui a la reconose ce nosa Sol es un de sentos de biliones de stelas en un galasia nos nomi la Via Letin, cual es un de a min sentos de biliones de galasias en la universo. Multe de esta stelas ave planetas. A la proportio la plu grande, galasias es uniforma distribuida en tota dirijes, cual sinifia ce la universo no ave o un borda o un sentro. A proportios plu peti, galasias es distribuida en grupos e supragrupos cual formi filetas enorme e vacuas en spasio, creante un strutur vasta semblante spuma. Descovres en la sentenio 20 temprana ia sujesta ce la universo ia ave un comensa e ce spasio ia es cresente de la comensa, e ce la crese es aselerante.
La teoria de la Buma grande es la descrive de la developa de la universo la plu asetada oji. En esta teoria, spasio e tempo ia emerji con lunlotra sirca 13.799±0.021 bilion anios ante aora, con un cuantia de enerjia e materia fisada cual ia deveni min densa en cuando la universo ia crese. Pos un crese aselerada a la comensa de sirca 10 a 32 secondos, e la separa de la cuatro forsas fundal conoseda, la universo ia fri gradal e continua crese, permetente ce la particulas suatomica prima e atomes simple formi. Materia oscur ia asembla gradal e formi un strutur de filetas e vacuas su la influe de gravita. Nubes enorme de idrojen e elio ia es traeda gradal a la locas a cual la materia oscur ia es la plu densa, forminte la galasias e stelas prima, e tota otra cosas ce nos pote vide oji. On pote vide ojetos oji cual es plu ca 13.799 bilion anios de lus car spasio se mesma ia es estendeda, e es ancora estendente oji. Esta sinifia ce ojetos cual es aora asta 46 bilion anios de lus de nos pote ancora es videda en sua pasada distante, car en la pasada, cuando sua lus ia es emeteda, los ia es multe plu prosima a nos
Par studia la move de galasias, nos sabe ce la universo conteni multe plu materia ca nos pote deteta en la modos comun. Esta materia nonvideda es nomida materia oscur. La model nomida Lambda-CDM es la model la plu asetada de la universo. Lo sujesta ce sirca 69.2%±1.2% de la masa e enerjia de la universo es composada de enerjia oscur, cual causa la estende corente de spasio, e ce sirca 25.8% es materia oscur. Materia comun ("materia barional") es donce sola 4.9% de la universo. Stelas, planetas, e nubes gasosa vidable formi sola 6% de materia comun, o sirca 0.35% de la universo intera.
On ave multe otra ipoteses sur la destina ultima de la universo, e sur cual, si cualce cosa, ia presededa la Buma grande. Otra fisicistes e filosofistes refusa atenta divina, creante ce nos va aseta nunca la informa sur states presedente. Alga fisicistes ia sujesta ipoteses variosa de multiuniversos, en cual la universo es sola un entre multe universos cual ance esiste.
Rumans (lingua)
Rumans (rumantsch) es un de cuatro linguas nasional de Suiz, con Deutx, Italian, e Franses. Lo es un lingua reto-romanica, desendente de latina comun parlada par la colonistes roman de la Impero Roman. Rumans es parlada par la 35 095 abitores de la canton de Graubünden en la categoria "capas plu bon" e 60 815 en la categoria "capas plu bon" e "la plu parlada". Lo es parlada oji par sirca 0,9% de la 7,5 milion persones de Suiz.
Esemplo (rumans grixun)
En elefen:
Bonaire
Bonaire, o plu completa Entidat publico Boneiru (papiamento), o Openbaar lichaam Bonaire (nederlandes), pd "Corpo publica de  Bonair", es un isola en la Mar Caribe cual es un parte de la Rena de Nederland. Lo es un de la isolas "ABC" (Aruba, Bonaire, Curasau).
Bonaire es la abitada de 15 700 persones. La capital es Kralendijk, con 12 500 persones. La vila du es Rincón (1 800), de cual sua nom sinifia "angulo" en espaniol.
Jeografia
Bonaire es locada a 80 cilometres de la costa de Venezuela en la plano continental de America Sude e, per esta razona on regarda lo como un parte jeolojial de la continente.
La jeolojistes crede ce Bonaire ia es relativa resente formida. Como la plano continental (oji locada sirca Montserat, e la causa de un ativia volcanal en acel isola) ia move tra la area, lo ia leva un masa grande de roca a la surfas de la mar e ia crea la isolas de Antilias Major e Minor, incluinte Bonaire. Cuando la fondo de mar ia asende, un parador de coral enorme ia crese en lo cual oji es tera seca. Esta corales ia es esposada a aira e ia mori, deveninte un surfas de depones de calcario tra la milenios.
Sotavento
Sotavento es la grupo de isolas la plu sude en Capo Verde. El es composada de cuatro isolas: Maio, Brava, Fogo e Santiago. Maio es locada en la esta, e es plata con deserto. Ma la otra tre es formada par volcanisme, e es la isolas prima abitada en Capo Verde.
Netuno
Netuno (simbole: ) es la planeta oto (e la plu distante) de la sol. La nom veni de la dio roman de la mares.
Lo es la planeta cuatro par diametre e la planeta tre par masa. La masa de Netuno es 17-uple plu grande ca lo de la tera. Netuno ia es la planeta prima descovreda par un predise matematical, a 23 setembre 1846.
Setaseo
La Setaseos es un ordina de mamales cual inclui balenas, delfines, e fosenas. Los es la mamales la plu ajustada per abita en la acua. La brasos ia deveni aletas, la gamas es nonvidable, e la coda ia deveni un aleta grande. La setaseos es sin pelo, e isolida par un strato densa de gras. La ordina es ance conoseda per sua intelijentia grande.
La ordina conteni 90 spesies. La plu de spesies es de mares, estra 5 spesies de delfines de rios. La ordina es divideda en du suordinas: Mistisetio (balenas vera) e odontosetio (balenas con dentes, incluinte delfines e fosenas).
Istoria de Sisilia
istoria de Sisilia ia es influeda par multe etnicos. Lo ia vide Sisilia controlada par potias esterna (Roma, vandales, ostrogotos, bizantianes e muslimes) ma ia ave ance periodos de nondepende. La rena ia es fundida en 1130 par Roger 2, parteninte a la familia sisilian-normande de Hauteville. En esta periodo, Sisilia ia es rica e political potiosa, deveninte un de la statos la plu rica de Europa. Como resulta de la pasa de rena, la rena ia pasa a la dinastia Hohenstaufen. A fini de la sentenio 13, con la Gera de la Preas de Sera Sisilian entre la dinastias de Anjou e de Aragon, la isola ia pasa a Aragon. En la sentenios seguente, la rena ia entra a un uni personal con la coronas borbon e espaniol, an tal conservante sua nondepende asta 1816. An si lo es oji un rejion autonom de Italia, lo ave sua propre cultur.
Sisilia es la rejion plu grande de Italia e la isola plu grande en la Mediteraneo. Sua loca sentral en sua recursos natural ia garantia ce lo ia es considerada un loca stratejial esensal par causa de sua importa en la rutas de comersia mediteranean. Per dise, con Cicero e al-Idrisi descrivente en ordina Siracusa e Palermo como la sites plu grande e bela de la mundo elinica e de la eda medieval.
La istoria economial de Sisilia campanial ia foca en sua "economia de cultiveria grande" causada par la sentralia de proprias grande (orijinal feudal) usada per cultiva sereales e eleva de animales cual ia developa en la sentenio 14 e ia continua asta la gera mundal du.
A veses, la isola ia es en la sentro de sivilias importante, a otra tempos lo ia no es plu ca un vila provinsal colonial.
Arco de Tito
La Arco de Tito (latina Arcus Titi, italian Arco di Tito) es un arco locada en la Via Sacra, Roma en la sude-este de la Foro Roman. Lo ia es construida en 82 ec par la Imperor Domitiano pos la mori de sua frate maior Tito per onora la vinses de Tito, incluinte la Aseja de Ieruxalim (70 ec).
Rio Pripiat
La Rio Pripiat (ucrainsce: Прип’ять, bielarusce: Прыпяць) es un rio en Europa este, sirca 761 km de longia, cual core este tra Ucraina, Bielarus, e ancora Ucraina, drenante en la Rio Dnepr.
La Rio Pripiat traversa la zona de esclui cual ia es declarada sirca la loca de la desastre nucleal de Txornobil. La site de Pripiat (45,000 persones) ia es tota evacuada pos la desastre en 1986, e es aora un site abandonada.
Longo la rio es la Pantan Pripiat (acc la Pantan Pinsc), un rejion natural vasta de Brest en la ueste, a Mogilev en la norde-este e Ciiv en la sude-este. Lo es un de la pantanes la plu grande en Europa. La site de Pinsc es un de la plu importante en la area.
Istorial, per la parte grande de la anio, la pantan es cuasi nonpasable a fortes militar, cual ia influe stratejia en tota ativia militar en la rejion. En la Geras de Justitian, par la istorian roman Procopio, es un nara ce dise ce la slavicas temprana ia asconde se de enemis en la pantanes par respira tra canas.
Marte desarmada par Venus
497px|right Marte desarmada par Venus es la ultima depinta par la depintor franses Jacques-Louis David. El ia comensa lo en 1822 (con 73 anios) en sua escluida en Bruxelles e ia fini lo tre anios plu tarda, ante mori en un asidente en 1825. El ia envia lo a un esibi en Paris de sua escluida, sabente ce en acel tempo la romanticisme ia es asendente en la Salon. En 2007 lo ia es mostra en la salon xef de la Museos Real de Artes Bela de Beljia, en Bruxelles, sirca la entra.
Engles (lingua)
Engles parteni a la grupo anglofrisce en la ramo ueste de la linguas germanica, un sufamilia de linguas indo-european.
Lo es la lingua dominante en comunica, siensa, tecnolojia, comersia, avioni, diverti, radio e diplomatia. Lo es la lingua du (pos xines) en cuantia de parlores nativa, e la lingua prima si on inclui los ci aprende lo como un lingua du. Lo es un lingua ofisial en 53 paises, incluinte Britan, Er, Sudafrica, India, Australia, Zeland Nova, Canada, e la SUA, e ance en organizas como la Nasiones Unida.
Istoria
On reconose tre niveles xef en la developa de engles.
Engles vea, un varia de germanica ueste, es parlada par alga poplas germanica ci ia invade Britan en la sentenio 5 e.c. Engles vea ia es un lingua infletada, e an si lo ia es rica en capasias de construi parolas, sua vocabulo ia es peti. Lo ia presta vera poca parolas de la linguas celta, latina e scandinavian.
A comensa de la periodo de engles media, la lingua ia es ancora infletada; a la fini de la periodo, la relata entre la elementos de un frase ia depende esensal de la ordina de parolas. Casos gramatical e alteras de nom ia es simple. Un cuantia de parolas aidante ia veni de nordica vea e la normandes, ci ia concista England en 1066, ia trae otra ajuntadas a la vocabulo.
En comensa de engles moderna, un cambia major ia aveni en pronunsia. La "desloca grande de la vocales", cual es ancora continuante, ia fa ce la pronunsia de parolas engles difere de otra linguas europan. La vocabulo ia grandi alora par la reusa vasta de un parte de parla per un otra, e par presta de otra linguas.
La regulas formal de gramatica ia es bon fundida sirca la fini de sentenio 18. A resulta de sperde colonial en sentenios 19 e 20, multe parolas nova ia es asetada, incluinte parolas nativa de America norde, de Australia, e de Africa. Ance miles de termas siensal ia es developada per indica descovres, consetas e inventas nova.
En Britan Grande a presente, la parla de la popla instruida es nomida "engles normal asetada" (Received Standard English). Multe persones engles ci parla un de la dialetos local diferente en sua infantia usa engles normal asetada cuando los studia a scola. En la SUA, dialetos variosa esiste ance. An si los no ave un norma ofisial, "american jeneral" ia developa cual es usada en educa, comersia, e alga formas de telecomunica.
Dialetos importante local ia developa en Er, Scotland, Australia, Zeland Nova, Sudafrica, e Canada.
Cualias
La vocabulo engles ia grandi multe en plu ca 1500 anios de developa, cresente a plu ca 1 milion de parolas. Lo ave la vocabulo la plu grande de tota la linguas de la mundo. Parolas nova es creada par presta de otra linguas e par metodos como onomatopea (imita de sonas natural), afisa (ajunta de prefisas e sufisas), la formi libre de composadas, la altera de parolas esistente, e la cambia de clase — p.e. la usa de un verbo como un nom: to find "trova" (verbo) e a find "un trovada" (nom).
Engles ave la spele la plu difisil de linguas cual usa la alfabeta latina, car la spele de parolas no ia cambia cuando sua sona ia cambia, e car la modo de spele stranjer ia es retenida sin cambia en parolas adotada par engles.
Neutron
La neutron es un particula suatomal con sirca la mesma masa como un proton, ma sin carga eletrical.
Rea Victoria
Rea Victoria (Alexandrina Victoria; 24 maio 1819 – 22 janero 1901) ia es la rea de la Rena Unida de Britan Grande e Er de 20 junio1837 a sua mori. A 1 maio 1876, el ia adota la titulo de Imperoresa de India.
Engles (lingua)
Cualias
Engles moderna ave infletas rara. Nomes ave finis diferente sola per indica la pluralia par -s e la posese par 's. La verbo engles es ance multe simple, comparada con la strutur verbal en linguas relatada, usante sola -ing per la jerundio e la partisipio presente, e -ed per la pasada e la partisipio pasada. Ma multe verbos no es coerente, con formas diferente per presente e pasada e, en alga verbos, an la partisipio pasada. La tempo futur es formida par usa la vero aidante will ante la verbo, e formas perfeta par usa la verbo have. En loca de afisas, lo usa comun verbos aidante como do, can, may, must e would, cual pote causa multe difisiles per aprendores. Final, a multe veses, du parolas es contraeda, pe I'll ("me va"), don't ("no fa"), we've ("nos ave"), etc.
Rea Victoria
Victoria ia es la fia de Prinse Edward, Duxe de Kent e Strathearn, la fio cuadro de Re George 3. Ambos la duxe e la re ia mori en 1820, e Victoria ia es elevada su la supravide constrinjente par sua madre, Prinsesa Victoria de Saxe-Coburg-Saalfeld. El ia erita la trono la eda de 18, pos tota la frates plu vea de sua padre ia mori, restante no enfantes legal survivente. La Rena Unida ia es ja un monarcia constitual plen instituida, en cual la monarca ia no teni multe potia political direta. En privata, Victoria ia atenta influe la politica de la governa e la asinia de ministros; en publica, el ia deveni un icon nasional ci ia es videda como un model seria de moralia personal.
Engles (lingua)
Dialetos
Engles brites inclui la multe dialetos parlada en la Isolas Brites, incluinte England, Scotland, Cimri e Er. Simil a engles brites es la engles parlada en Australia, Zeland Nova, Sudafrica e alga isolas en la Caribe e la Pasifica, e como un lingua franca en nasiones como India, Cenia, etc. Alga de esta dialetos difere multe de la otras, ma la parlores atende la dialeto cuasi ofisial nomida "Received English" o "The Queen's English", cual introdui alga grado de coere a esta dialetos.
Rea Victoria
Victoria ia sposi sua cusin (de grado un) Prinse Albert de Saxe-Coburg e Gotha en 1840. Sua nove enfantes ia sposi en familias real e nobil tra la continente, liante los con lunlotra e gania per Victoria la nometa "la ava de Europa". Pos la mori de Albert en 1861, Victoria ia desende en lamenta e evita apares publica. El ia porta vestes negra per la resta de sua vive. Como la resulta de sua privatia, republicisme ia gania tempora la fortia, ma en la dui temprana de sua rena, sua popularia ia reveni. Sua aniversarios 50 e 60 (de oro e diamante) de sua rena ia es avenis de selebra nasional.
Engles (lingua)
Dialetos
Engles norde american es plu coerente, ma ave ance sua varias, incluinte la engles parlada en Canada cual reteni alga cualias de pronunsia, spele e vocabulo brites. Multe persones reconose la dialetos parlada en la sude de la SUA, en la montanias de Apalatxia, e en la sites grande de la costa este, como New York, par sua representas en la sinema e la televisa.
Autonomia de Portugal
La orijin de Portugal como pais autonom revade a la Reconcista de la penisola Iberian. Durante la sentenio 9, crusadores de tota Europa ia ariva a la penisola por aida la renas de Castelia, Leon e Aragon contra la mislimes. Entre esta crusadores ia es Enrice de Burgundia, un geror aspirante de ci madre ia es catalan e ci, en 1095, ia sposi con Teresa, filia de Alfonso 6, re de Leon.
Sturm und Drang
Sturm und Drang, deutx per "tempesta e impulsa", ia es un promove protoromanticiste en la leteratur e musica deutx cual ia aveni entre la 1760 tarda e la 1780 temprana. En la promove, sujetalia individual e, spesial, estremas de emosia ia es donada espresa libre en reata a la constrinjes persepida de razonalisme poneda par la Lumina e promoves estetica asosiada. La nom de la periodo veni de la presenta teatral par Friedrich Maximilian Klinger con la mesma nom, cual ia es presentada prima en 1777 par la compania teatral de Abel Seyler.
Benjamin Harrison
Benjamin Harrison (20 agosto 1833 - 13 marto 1901) ia es la presidente dudes-tre de la Statos Unida de America.
Universia de Asia Sentral
La Universia de Asia Sentral es un universia con tre vilas de universia en Khorog (Tadjicistan), Naryn (Cirgistan) e Teceli (Cazacstan). Lo ia es fundida en 2000.
Imunia
Imunia dona a organismes multiselulal la capasia de resiste microbios de entra los. Lo inclui composantes spesifada e nonspesifada. La composantes nonspesifada ata como paradores o eliminantes de un estende larga de patojenes sin regarda de sua composa antijenal. Otra composantes de la sistem de imunia ajusta se per cada maladia nova cual los encontra e pote jenera imunia spesifada per la patojen.
Un sistem de imunia pote conteni composantes inata e ajustante. La sistem inata en mamales, per esemplo, es composada de selulas primitiva de la medula de osos cual es programida per reconose materias stranjer e reata a los. La sistem ajustante es composada de selulas limfa]]l plu avansada cual es programida per reconose materias propre e no reata a los. La reata a materias stranjer es descrived como inflama, e la nonreata a materias propre es descriveda como imunia. Esta du composantes de la sistem de imunia crea un ambiente biolojial dinamica, do "sania" pote es videda como un state fisical do la organisme propre es esetada, e lo cual es stranjer es inflamante es eliminada. "Maladia" donce pote aveni cuando lo cual es stranjer no pote es eliminada, o lo cual es propre no es esetada.
Imunia inata deriva de la composa jenetica, sin un stimula esterna o un infeta presedente. Lo pote es divideda entre du tipos: Imunia inata nonspesifada, un grado de resiste jeneral a tota infetas; e un imunia inata spesifada, un resiste a sola un tipo spesifada de microbio. Donce, alga spesies o individuas, en cultiva per esemplo, no sufri de alga maladias infetosa spesifada.
Imunia ajustante pote ance es divideda entre tipos de medias de imunia: imunia umoral es la aspeta de imunia cual ave anticorpos secreteda como medias; imunia selulal envolve sola limfositos T. La imunia umoral es nomida ativa cuando la organisme jenera sua anticorpos, e pasiva cuando anticorpos es pasada entre individuas o spesies. Simil, imunia selulal es ativa cuando la selulas T es stimulada, e pasiva cuando la selulas T veni de un otra organisme.
center|400x200px
Notorictemorfo
La Notorictemorfo, o musarania marsupial, es un ordina de mamales cual abita la desertos de Australia ueste. Los es rara e poca comprendeda perce los abita sutera e vade rara a la suprafas, la plu pos pluvas. Los es sieco, sua oios redui a lentes nonfunsional su sua pel. Los no ave oreas esternal - sola du foras poca su pel densa. On ave du spesies:
Dante Alighieri
Dante Alighieri (1265–1321) ia es un poesiste italian e un de la figures suprema de leteratur mundal, amirada per sua vide spirital e per sua realis pensal.
Vive temprana
Dante ia nase en Firenze. La aveni la plu importante de sua jovenia, como el mesma raconta, ia es sua encontra en 1274 con Beatrice, la fem ci el ia ama, e ci el ia loda tro en sua operas plu tarda. On sabe poca de la instrui de Dante, an si sua obras revela un conose cual conteni cuasi tota informas de sua eda.
La vive nova
La prima de sua obras de leteratur importante, La vive nova (italian: La vita nuova), ia nase no longa pos la mori de Beatrice. Combinante la poesia e la prosa, lo reconta la curso de ama de Dante per Beatrice e sua deside ultima de scrive un obra cual merita es un monumento gloriosa per sua mielin.
Vive political
Ativa en la vive turbosa de politica, Dante ia es elejeda como un de la ses mestrones de Firenze, un posto cual el ia ocupa per sola du menses. Ma la compete political de partitos ia resulta ce on ia esclui Dante de Firenze en 1302 per du anios, con un multa grande. Car el ia fali paia la multa, on ia condena el a mori si el reveni a cualce tempo a Firenze. Dante ia spende sua esclui partal en Verona e partal en otra sites de Italia norde.
Anios ultima
En 1316 la site de Firenze ia invita Dante per reveni, ma el ta es tratada como un criminal pardonada. Dante ia refusa la invita, insistente ce, a sua reveni, on ta ofre a el onora e dinia plen. El ia continua vive escluida, spendente sua anios ultima en Ravenna.
La comedia divin
La obra mestral epica de Dante, La comedia divin (italian: La divina commedia), ia es probable comensada pronto ante sua mori. La obra es un nara metaforal en poesia sur la viaja imajinal de la poesiste tra Enferno, Purgatorio e Paradiso. En cada de esta tre renas, la poesiste encontra carateres mital, istorial e contempora: cadun de los simboli un fali o un virtua relijial o political.
Dante es gidada tra Enferno e Purgatorio par la poesiste roman Vergilio, ci es la simbol de razona en la pensa de Dante. Beatrice, la fem ci Dante ia ama, e ci el ia regarda como un mostra e strumento de la vole divin, gida el tra Paradiso.
Dante ia intende la poesia per sua contemporas, e ia scrive lo en italian, no latina.
Influe e inspira
En la sentenios pos la inventa de primi, on ia publici sirca 400 copias italian de La comedia divin. Copias ia apare con desinias par mestres italian Sandro Botticelli e Michelangelo Buonarroti, la artiste engles William Blake e la desinior franses Gustave Doré. On ia tradui lo a plu ca 25 linguas. Dante ia dona inspira a la obras de poesistes moderna tra la mundo, como Ezra Pound, T. S. Eliot, Gabriele D'Annunzio e Paul Claudel.
William Howard Taft
William Howard Taft (15 setembre 1857 - 8 marto 1930) ia es la presidente dudes-sete de la Statos Unida de America.
Catecisme roman
La Catecisme roman o Catecisme de la Consilio de Trento ia es encargada durante la Contrareformi par la Consilio de Trento, per esposa la credes catolica e boni la comprende teolojial de la eglesores. Lo difere de otra resomas de credes cristian per instrui en du puntos: La nesesa de un manual autoriosa popular ia nase par la manca de conose sistemosa entre la pretes ante la Reforma e la descura de instrui relijial entre la credores.
Partes
Lo es divideda en cuatro partes: